**Ministru kabineta noteikumu projekta „Grozījumi Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saeimā 2015.gada 30.novembrī tika pieņemts Solidaritātes nodokļa likums Solidaritātes nodokļa likums stāsies spēkā 2016.gada 1.janvārī.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Šobrīd Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju” nav noteikts piemērojamais budžetu ieņēmumu klasifikācijas kods jaunam valsts pamatbudžeta ieņēmumu veidam – ieņēmumi no solidaritātes nodokļa. Noteikumu projekts paredz ieviest jaunu budžetu ieņēmumu klasifikācijas kodu: 1.3.0.0. „Ieņēmumi no solidaritātes nodokļa”, kas nepieciešams, lai varētu nodrošināt jauna nodokļa veida – solidaritātes nodokļa ieņēmumu plānošanu un uzskaiti valsts pamatbudžetā. Vienlaikus, ievērojot, ka solidaritātes nodoklis tiek plānots kā ienākuma nodoklis, tiek precizēts budžeta ieņēmumu klasifikācijas 1.1.apakšgrupas nosaukums. Solidaritātes nodokļa likuma 7.panta pirmā daļa nosaka, ka Valsts sociālās apdrošināšanas aģentūra (turpmāk – VSAA) uzskaita faktiski veikto solidaritātes nodokli, 9.pants nosaka pārskaitīšanas termiņu – VSAA faktiski samaksāto nodokli par pārskata mēnesi pārskaita valsts pamatbudžeta ieņēmumu kontā līdz pārskata mēnesim sekojošā trešā mēneša piecpadsmitajam datumam un 11.panta otrā daļa nosaka, ka VSAA nodrošina aprēķinātā un samaksātā nodokļa uzskaiti un ieskaitīšanu valsts pamatbudžetā. Pēc Labklājības ministrijas izteikta priekšlikuma, lai nodrošinātu pārskatāmu solidaritātes nodokļa summu izsekojamību, tiek ieviests jauns budžetu ieņēmumu klasifikācijas kods 22.5.3.0. „Solidaritātes nodokļa iemaksas valsts pamatbudžetā”. Kods tiks piemērots budžeta izpildē pēc uzkrāšanas un naudas plūsmas principa, uz minēto kodu attiecinot VSAA aprēķināto un pārskaitīto solidaritātes nodokli no valsts sociālās apdrošināšanas speciālā budžeta uz valsts pamatbudžetu.  |
| 3. | Projekta izstrādē iesaistītās institūcijas | Finanšu ministrija, Valsts kase, Labklājības ministrija.  |
| 4. | Cita informācija | Noteikumu projekts izskatāms Ministru kabinetā pēc likuma „Solidaritātes nodokļa likums” izsludināšanas. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika organizētas, jo noteikumu projekts tieši sabiedrības intereses nekar. Uzziņa par projekta izstrādi tika publicēta Finanšu ministrijas mājas lapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Priekšlikumi un iebildumi nav saņemti. |
| 3. | Sabiedrības līdzdalības rezultāti | Priekšlikumi un iebildumi nav saņemti |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts sociālās apdrošināšanas aģentūra, Valsts kase, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV un V sadaļa – projekts šīs jomas neskar.*

Finanšu ministrs J.Reirs

11.12.2015. 9:21

417

R.Čablis

67095498, raivis.cablis@fm.gov.lv;